કોઇ પણ રાજ્યના વિકાસ માટે રાજ્ય પાસે પુરતા નાણા હોવા જરૂરી છે. ગુજરાત સારો વિકાસ કરી શક્યું છે કારણ કે તેની પાસે પુરતા નાણા હોવા સાથે તે યોગ્ય સ્થાને ખર્ચ કરવામાં આવે છે. ગુજરાતનું વાર્ષિક અંદાજ પત્ર નુકસાન નહીં પણ નફો કરે છે. ગુજરાતનું વાર્ષિક અંદાજપત્ર દર્શાવે છે કે સરકારના વહીવટી આયોજન અને યોગ્ય દિશામાં પ્રયાસોથી નાણાકીય વર્ષ 2012-13માં રૂપિયા 796.45 કરોડની પુરાંત રહી હતી. આ કારણે જ સરકાર પોતાની વર્ષ 2013-14માં વાર્ષિક વિકાસ યોજનાઓના કદમાં 14.70 ટકાનો વધારો કરવા સક્ષમ બની છે. નાણાકીય વર્ષમાં વિકાસની યોજનાઓ પાછળ સરકારે રૂપિયા 58,500નો ખર્ચ કરવાનો નિર્ણય લીધો છે.